నిజామాబాద్ సౌత్ మండలం

నిజామాబాద్ సౌత్ మండలం. తెలంగాణ రాష్ట్రం, నిజామాబాదు జిల్లాకు చెందిన ఒక మండలం.

2016 లో  జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది.  ప్రస్తుతం ఈ మండలం నిజామాబాదు రెవెన్యూ డివిజనులో భాగం. పునర్వ్యవస్థీకరణకు  ముందు కూడా ఇదే డివిజనులో ఉండేది.ఈ మండలంలో  2 అందులో అర్సపల్లి (పాక్షికం) రెవెన్యూ గ్రామాలు ఉన్నాయి.మండల కేంద్రం నిజామాబాదు.

నిజామాబాద్ తెలంగాణలో హైదరాబాద్, వరంగల్ తరువాత మూడవ పెద్ద నగరం. నగర జనాభా 4,23,253. దేశంలోనే పెద్దదయిన 7వ నంబర్, 16 నంబర్ జాతీయ రహదారులు నిజామాబాద్ గుండా పోతాయి. ఇది ఉత్తర, దక్షిణ భారతావనిని కలిపే రహదారి. ఒకప్పుడు తెలంగాణకు ధాన్యాగారంగా విలసిల్లి, ఆసియా ఖండంలోనే ప్రసిద్ధి పొందిన నిజాం చక్కెర కర్మాగారం నిజామాబాద్ జిల్లాలో ఉంది.

 మండల పూర్వాపరాలు 
ఈ మండలం అవిభక్త నిజామాబాదు జిల్లాలో నిజామాబాదు మండలం అనే పేరుతో నిజామాబాదు రెవెన్యూడివిజనులో 35 రెవెన్యూ గ్రామాలతో ఉండేది.2016 లో  జరిగిన జిల్లాల, మండలాల పునర్వ్యవస్థీకరణలో ఈ మండలం నిజామాబాదు, అర్సపల్లి (పార్టు) పట్టణ ప్రాంతాలతో నిజామాబాద్ సౌత్ మండలంగా ఏర్పడింది, పునర్వ్యవస్థీకరణకు ముందు ఈ మండలంలో ఉన్న 35 రెవెన్యూ గ్రామాలు 2016 పునర్వ్యవస్థీకరణలో ఇదే జిల్లా, ఇదే రెవెన్యూ డివిజనులో నిజామాబాద్ గ్రామీణ మండలం 19 గ్రామాలతో,  ముగ్పాల్ మండలం 15 గ్రామాలతో కొత్తగా ఏర్పడినవి.35 గ్రామాలలో మిగిలిన ముల్లంగి (గ్రామం) ఒక్క గ్రామం డిచ్‌పల్లి మండలం (పాత మండలం)లో విలీనం అయింది.

 మండలం లోని పట్టణాలు 

 నిజామాబాదు (పాక్షికం)

 గణాంకాలు 

2011 భారత జనాభా గణాంకాల ప్రకారం  జనాభా - మొత్తం 	 4,12,500 - పురుషులు	2,04,700 - స్త్రీలు	2,07,800. అక్షరాస్యత  మొత్తం 66.55% - పురుషులు	76.41% - స్త్రీలు	56.61%

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 31 చ.కి.మీ. కాగా, జనాభా 153,569. జనాభాలో పురుషులు 76,465 కాగా, స్త్రీల సంఖ్య 77,104. మండలంలో 33,309 గృహాలున్నాయి.

 మండలం లోని గ్రామాలు 

 రెవెన్యూ గ్రామాలు 
 నిజామాబాదు
అర్సపల్లి (పాక్షికం)

 మూలాలు 

 వెలుపలి లంకెలు